
TRESTNÝ ROZKAZ V MENE SLOVENSKEJ REPUBLIKY Obvinený A. B., narodený XX.X.XXXX v Gelnici, trvale bytom C. XX/X, XXX XX C., SR, rozhodol: uznáva sa za vinného,že ad 1/ dňa 16.9.2025 v bližšie nezistenej dobe prostredníctvom sociálnej siete Instagram zaslal z jeho instagramového účtu „madarmatej“ na instagramovný účt D. E. – „veronika_bambii“, ktorá sa v tom čase nachdázala v Poprade, hlasovú správu, v ktorej uviedol slova „ťa zoberem rovno do lesa a tam ťa zakopem a normálne choď aj na polícu“, čím u poškodenej D. E. vzbudil obavu o jej život a následne ad 2/ dňa 21.9.2025 v čase okolo 18.30 hod. počas telefonického hovoru prostredníctvom sociálnej siete Instagram, kde volal z jeho instagramového účtu „madarmatej“ na instagramový účet D. E. – „veronika_bambii“, ktorá sa v tom čase nachádzala v Poprade, povedal D. E. „ty mi nedávaš na výber, toto ukončím raz dva“, náslende mu D. E. napísala prostredníctovom sociálnej siete Instragram z jej instagramového účtu „veronika_bambii“ na jeho instagramový účt, a to „madarmatej“ správu, v znení, že dcéra hodila fén do vody a mohla nás zabiť, myslela tým, samú seba a dcéru, pretože sa v tom čase s dcérou kúpala vo vani, následne na úvedenú správu zaslal páchateľ z jeho instagramového účtu „madarmatej“ na instagramový účt D. E., a to „veronka_bambii“ hlasovú správu, v ktorej uviedol „počúvaj jato zrobím za ňu“, následne D. E. volal prostredníctvom sociálnej siete Instagram a počas telefonického hovoru prostredníctvom sociálnej siete Instagram, kde volal z jeho instagramového účtu „madarmatej“ na instagramový účt D. E., a to „veronika_bambii“ D. E. uviedol slová, „že za päť minút je u nás!, následne páchateľ dňa 21.9.2025 v čase okolo 19.45 hod. počas telefonického hovoru prostredníctvom sociálnej siete Instagram, kde volal z jeho instagramového účtu „madarmatej“ na instagramový účet D. E., a to „veronika_bambii“, D. E. uviedol slová „tak sa ťa zbavím a spratám ťa“, čím u poškodenej D. E. vzbudol obavu o jej život, teda inému sa vyhrážal smrťou takým spôsobom, že to mohlo vzbudiť dôvodnú obavu a čin spáchal na chránenej osobe – blízkej osobe, čím spáchal pokračovací prečin nebezpečného vyhrážania podľa § 360 ods. 1, ods. 2 písmeno b/ Trestného zákona s poukazom na § 139 ods. 1 písmeno c/ Trestného zákona. Za
to
mu
súd
ukladá:
Podľa § 360 odsek 2 Trestného zákona s poukazom na § 36 písmeno l/ Trestného zákona, § 38 odsek 2 Trestného zákona, na trest odňatia slobody vo výmere 6 (šesť) mesiacov.
Podľa § 49 odsek 1 písmeno a/ Trestného zákona súd obvinenému výkon trestu odňatia slobody podmienečne odkladá a podľa § 51 odsek 1 Trestného zákona ukladá obvinenému probačný dohľad v trvaní 12 (dvanásť) mesiacov. Podľa § 51 odsek 2 Trestného zákona súd ustanovuje obvinenému skúšobnú dobu na 12 (dvanásť) mesiacov. Podľa § 51 odsek 3 Trestného zákona súd ukladá obvinenému obmedzenie spočívajúce v zákaze požívania alkoholických nápojov, omamných a psychotropných látok. Podľa § 51 odsek 4 písmeno j/ Trestného zákona súd ukladá obvinenému povinnosť podrobiť sa v skúšobnej dobe psychoterapii alebo zúčastniť sa na psychologickom poradenstve v súvislosti so zvládaním stresových situácii, napätia a agresie. Podľa § 51 odsek 5 Trestného zákona obvinený je povinný strpieť nad sebou kontrolu vykonávanú probačným a mediačným úradníkom. Poučenie: Trestný rozkaz má povahu odsudzujúceho rozsudku. Účinky spojené s vyhlásením rozsudku nastávajú doručením trestného rozkazu obvinenému. Proti trestnému rozkazu môže podať odpor do 8 dní odo dňa jeho doručenia na Okresný súd Poprad obvinený, osoby, ktoré sú oprávnené podať v prospech obvineného odvolanie (v zmysle § 308 Trestného poriadku príbuzní obvineného v priamom rade, jeho súrodenci, osvojiteľ, osvojenec, manžel a druh) a prokurátor (§ 355 odsek 1 prvá a druhá veta Trestného poriadku). Osobám, ktoré môžu podať odvolanie v prospech obvineného okrem prokurátora, sa lehota končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr. Na navrátenie lehoty sa primerane použije ustanovenie § 64 (§ 355 odsek 1 tretia, štvrtá a piata veta Trestného poriadku). Podľa § 355 odsek 2 Trestného poriadku, proti výroku o náhrade škody, ktorým bola priznaná náhrada škody, môže poškodený podať odpor; ak poškodený podal odpor, trestný rozkaz sa ruší vo výroku o náhrade škody. Samosudca odkáže uznesením poškodeného na civilný proces, prípadne na konanie pred iným príslušným orgánom. Rovnako sa postupuje aj vtedy, ak odpor proti výroku o náhrade škody podá iná oprávnená osoba. Podľa § 354 odsek 2 Trestného poriadku, trestný rozkaz sa doručuje obvinenému, ak má obvinený obhajcu, aj jeho obhajcovi, prokurátorovi, zúčastnenej osobe a poškodenému, ktorý uplatnil nárok na náhradu škody; ak má poškodený alebo zúčastnená osoba zákonného zástupcu alebo splnomocnenca, doručí sa trestný rozkaz len zákonnému zástupcovi alebo splnomocnencovi poškodeného alebo zúčastnenej osoby. Podľa § 64 odsek 1 prvá až tretia veta Trestného poriadku, ak obvinený, jeho obhajca, poškodený alebo zúčastnená osoba zmešká z dôležitých dôvodov lehotu na podanie opravného prostriedku, povolí jej orgán, ktorému patrí rozhodovať o opravnom prostriedku, navrátenie lehoty. O navrátenie lehoty môže oprávnená osoba požiadať do troch dní od odpadnutia prekážky. Ak nebol opravný prostriedok ešte podaný, je potrebné ho so žiadosťou spojiť. Podľa § 241 odsek 1 písmeno f/, písmeno j/ Trestného poriadku, obžalobu podanú na súde pre prečin a zločin s výnimkou obzvlášť závažného zločinu, za ktorý zákon ustanovuje trest odňatia slobody s dolnou hranicou trestnej sadzby najmenej dvanásť rokov preskúma samosudca a podľa jej obsahu a obsahu spisu f/ obžalobu odmietne a vráti vec prokurátorovi, ak zistí závažné procesné chyby, najmä porušenie práva na obhajobu alebo ak zistí, že prokurátor nepredložil úplné spisy vrátane všetkých dôkazov zabezpečených v prípravnom konaní, že obžaloba nespĺňa náležitosti podľa § 235 alebo že spolupracujúcej osobe boli poskytnuté nezákonné benefity, j/ vydá trestný rozkaz a v prípade podania
odporu bezodkladne rozhodne o prijatí obžaloby, v ktorom odôvodní nesplnenie podmienok pre postup podľa písmena f/, a nariadi hlavné pojednávanie, určí jeho termín a rozsah dokazovania. Pri prejednávaní veci na hlavnom pojednávaní nie je samosudca viazaný právnou kvalifikáciou ani druhom a výmerou trestu obsiahnutými v trestnom rozkaze (§ 355 odsek 3 prvá veta Trestného poriadku). Ak odpor nebude podaný, uplynutím lehoty na podanie odporu sa trestný rozkaz stane právoplatným aj vykonateľným (§ 355 odsek 3 druhá veta Trestného poriadku).

